El Barri Lucense comptarà amb un nou joc infantil al parc del carrer Escalante
2025-07-24

La millora als parcs de Burjassot continua sent un objectiu clau per a l’Ajuntament de Burjassot. Si fa unes setmanes era el Parc de l’Eixereta el que iniciava les obres per a la instal·lar un gran joc en forma de vaixell pirata, en aquests dies s’estan finalitzant les obres del nou joc infantil amb què comptarà el Barri Lucense.

Concretament, el nou joc infantil s’està instal·lant, des de l’àrea de Serveis Municipals, dirigida pel Regidor Manuel Pérez Menero, al parc del carrer Escalante, una zona d’esplai que, pròximament, comptarà amb jocs per a totes les edats.

El joc, que ha tingut un cost de 48.112€, comptarà amb diferents elements, pensant en els més menuts i també en els xiquets i xiquetes una mica més majors. Tal com es pot veure en una de les imatges que acompanyen aquesta informació, hi haurà una estructura principal, en forma de torre, amb diversos tobogans i elements annexos com a gronxadors niu o jocs amb molls, entre un altre.